ai4bharat/Pralekha huggingface dataset:
عملے، عوامی شکایات اور پنشن کی وزارت
عملے اور تربیت کے محکمے کے نئے مقرر کئے گئے مرکزی سکریٹری دیپک کھانڈیکر نے مرکزی وزیر ڈاکٹر جتیندر سنگھ سے ملاقات کی
ڈاکٹر جتیندر سنگھ نے 23 ریاستوں اور 8 مرکز کے زیر انتظام خطوں میں نوکریوں کے لئے انٹرویو کو ختم کئے جانے کو ایک انفرادی اقدام قرار دیا
نئی دہلی، 25 جنوری 2021، شمالی مشرقی خطے کی ترقی کے مرکزی وزیر مملکت  وزیراعظم کے دفتر عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج اس بات پر اطمینان کا اظہار کیا کہ عملے اور تربیت کے محکمے  کے ذریعہ کئے گئے انقلابی اقدام کے نتیجے میں بھارت کی 23 ریاستوں اور 8 مرکز کے زیر انتظام خطوں میں نوکریوں کے لئے انٹرویو کا عمل ختم کردیا گیا ہے۔
ڈی او پی ٹی کے نئے مقرر کئے گئے مرکزی سکریٹری نے آج نارتھ بلاک میں عہدے کی ذمہ داری سنبھالنے کے بعد جلد ہی ڈاکٹر جتیندر سنگھ سے ملاقات۔تازہ ترین صورتحال پر ان کے ساتھ تبادلہ خیال کرتے ہوئے ڈاکٹر جتیندر سنگھ نے کہا کہ عملے اور تربیت کے محکمے کی ایک ذمہ داری یہ بھی ہے کہ وہ مختلف ریاستوں اور مرکز کے زیر انتظام خطے کی حکومتوں کو مرکزی وزارت کے ذریعہ شروع کی گئیں اصلاحات کو نافذ کرنے کے لئے قائل کرے۔ انہوں نے کہا کہ انٹرویو کو ختم کرنے کی اپیل وزیراعظم نریندر مودی نے لال قلعے کی فصیل سے 15 اگست 2015 کو یوم آزادی کے اپنے خطاب میں کی تھی اور ڈی او پی ٹی نے یکم جنوری 2016 سے ہی مرکزی حکومت نے تمام گروپ بی  اور گروپ سی کے عہدوں کے لئے انٹرویو کو ختم کرنے کے احکامات جاری کرنے کا پورا عمل تیزی سے مکمل کیا لیکن ریاستی حکومتوں کے کچھ ابتدائی تحفظات تھے لیکن انہیں یہ جان کر خوشی ہوئی ہے کہ ڈی او پی ٹی کی مسلسل کوششوں سے زیادہ تر ریاستوں اور مرکز کے زیر انتظام خطوں کی حکومتوں کو اس فیصلے کے پیچھے کی دلیل سمجھ میں آئی اور آخر کار انہوں نے اس کو نافذ کرنے کا فیصلہ کیا۔
انہوں نے کہا کہ جموں و کشمیر میں بھی جہاں حکومت نے ابتدائی طور پر یہ قانون شروع نہیں کیا تھا، اب لیفٹننٹ گورنر کے ذمہ داری سنبھالنے کے بعد احکامات جاری کردیئے ہیں ان عہدوں پر تقرری تحریری امتحان میں حاصل میریٹ کی بنیاد پر ہی کی جائے۔
ڈاکٹر جتیندر سنگھ نے کہا کہ انٹرویو کو ختم کیا جانا عوام کے مفاد میں ہے اور اس سے سماجی اور معاشی اعتبار سے نچلے طبقے سے آنے والے امیدواروں کو برابر کے مواقع میسر آئیں گے۔ انہوں نے کہاکہ اس سے سرکاری نوکریوں کے لئے تقرر میں کنبہ پروری یا بدعنوانی کے الزامات کے امکانات بھی کم ہوجائیں گے۔
ڈی او پی ٹی کے سکریٹری کے طور پر جناب کھانڈیکر کو ایک مفید مدت کار کی خواہش کا اظہار کرتے ہوئے ڈاکٹر جتیندر سنگھ نے امید ظاہر کی کہ نئے سکریٹری کے زیر انتظام یکے بعد دیگرے انقلابی اصلاحات کا عمل جاری رہے گا۔ انہوں نے کہا کہ چند ایسی اصلاحات جن کا چند سال قبل کوئی تصور بھی نہیں کرسکتا تھا، وزیراعظم مودی کی حمایت اور ذاتی مداخلت کی وجہ سے ڈی او پی ٹی کے ذریعہ شروع کیا جانا ممکن ہوسکا۔
بھارت میں حکمرانی کے خدو خال کو تبدیل کردینے والی چند دیگر شاندار اصلاحات کا ذکر کرتے ہوئے ڈاکٹر جتیندر سنگھ نے کہا کہ مختلف وزارتوں اور محکموں میں عہدوں پر تقرر کے لئے مشترکہ اہلیت ٹسٹ  کے انعقاد کے لئے نیشنل ریکروٹمنٹ ایجنسی کی تشکیل کی گئی اور اسی طرح سول سروسز کی صلاحیت سازی کے لئے ایک قومی پروگرام ’مشن کرم یوگی ‘ شروع کیا گیا۔ انہوں نے کہا کہ اسی طرح مسوری میں لال بہادر شاستری نیشنل اکیڈمی آف ایڈمنسٹریشن  نے ’آرمبھ‘ کے نام سے سول سروس پروبیشنرس کے لئے کامن فاؤنڈیش کورس شروع کیا۔
۔۔۔۔۔۔۔۔۔۔۔
ش ح۔ا گ۔ن ا۔

U-833
(Visitor Counter : 73
وزیراعظم کا دفتر
وزیر اعظم نے پراکرم دیوس کے موقع پر نیتا جی سبھاش چندر بوس کو خراج عقیدت پیش کیا
وزیر اعظم جناب نریندر مودی نے پراکرم دیوس کے موقع پر نیتا جی سبھاش چندر بوس کو خراج عقیدت پیش کیا ہے۔
ایک ٹویٹ میں، وزیر اعظم نے کہا؛
” آج، پراکرم دیوس کے موقع پر، میں نیتا جی سبھاش چندر بوس کو خراج عقیدت پیش کرتا ہوں اور ہندوستان کی تاریخ میں ان کے بے مثال تعاون کو یاد کرتا ہوں۔ انہیں نوآبادیاتی حکمرانی کے خلاف ان کی شدید مزاحمت کے لیے ہمیشہ یاد رکھا جائے گا۔ ان کے خیالات سے متاثر ہو کر ہم ہندوستان کے لیے ان کے وژن کو پورا کرنے کے لیے کام کر رہے ہیں۔ “
ارضیاتی سائنس کی وزارت
اگلے 5 دنوں کے دوران ملک کے کسی بھی حصے میں گرم ہوائیں  چلنے کا امکان نہیں ہے
نئی دہلی:20جون،2021۔بھارتی محکمہ موسمیات  کے موسم کی پیش گوئی کے قومی مرکز کے مطابق:

درجہ حرارت کی موجودہ صورتحال اور اگلے 5 دن کے لئے انتباہ
گزشتہ کل کے دن کے درجہ حرارت کا منظر:
لو کا اثر:- ملک کے کسی بھی حصے میں لو کا کوئی اثر نہیں رہا۔
زیادہ سے زیادہ درجہ حرارت:- 19 جون 2021 کو زیادہ سے زیادہ درجہ حرارت 40.0 ڈگری سیلسیس سے زیادہ صرف مغربی راجستھان میں چند مقامات پر ریکارڈ کیا گیا۔
گذشتہ روز ملک میں سب سے زیادہ درجہ حرارت مغربی راجستھان کے گنگا نگر میں 41.3 ڈگری سیلسیس ریکارڈ کیا گیا۔
آج ریکارڈ کی گئی کم سے کم درجہ حرارت کی صورتحال:
رات کو تیز گرمی: ملک کا کوئی بھی حصہ رات کو گرم نہیں رہا۔
کم سے کم درجہ حرارت: - آج عام سے کم درجہ حرارت چند مقامات پر ریکارڈ کیا گیا۔ اوڈیشہ، ساحلی آندھرا پردیش اور یانم اور انڈمان و نکوبار جزائر میں کچھ مقامات پر 1.6 ڈگری سیلسیس سے 3.0 ڈگری سیلسیس تک معمول سے اوپر ریکارڈ کیا گیا۔

مخصوص مقام کے موسم سے متعلق پیش گوئی اور انتباہ کے لئےموسمایپ ڈاؤن لوڈ کریں، زرعی موسمیاتی مشوروں کے لئےمیگھدوتایپ اور بجلی گرنے کی وارننگ کے لئے دامنیایپ ڈاؤن لوڈ کریں۔ ضلع وار موسم کی پیش گوئی اور انتباہ کے لئے ریاستی محکمہ موسمیات کے دفتر / علاقائیموسمیاتی آفس کی ویب سائٹ پر لاگ ان کریں۔
مکانات اور شہری غریبی کے خاتمے کی وزارت
اسٹریٹ وینڈرز کے لیے خاص طور پر ڈیزائن کردہ موبائل ایپ
ہاؤسنگ اور شہری امور کی وزارت  نے یکم جون، 2023کو اسٹریٹ وینڈرز  کے لیے پی ایم سواندھی کا موبائل ایپ لانچ کیا ۔ موبائل ایپ کی مدد سے اسٹریٹ وینڈر  پی ایم سواندھی اسکیم کے تحت قرض اور سفارش کے خط کے لیے درخواست دے سکتے ہیں۔ ایس وی اپنے قرض کی درخواست کی حیثیت اور کیش بیک کی تاریخ بھی چیک کرسکتا ہے۔
کابینہ کمیٹی برائے اقتصادی امور کے 26.04.2022 کے فیصلے کے مطابق، پی ایم سواندھی اسکیم کے تحت پہلے، دوسرے اور تیسرے قرضوں کے لیے یکم دسمبر2024 تک بالترتیب 42لاکھ، 12 لاکھ اور 3 لاکھ کا ہدف مقرر کیا گیا ہے۔
وزیر اعظم اسٹریٹ وینڈرز آتم نربھر ندھی  اسکیم کا افتتاح کیا گیا تھا جس کا مقصد اسٹریٹ وینڈرز کو اپنے کاروبار کو دوبارہ شروع کرنے کے لیے کولیٹرل فری ورکنگ کیپیٹل قرض کی سہولت فراہم کرنا تھا۔ 20 جولائی، 2023 تک اس اسکیم نے کامیابی کے ساتھ 38.53 لاکھ اسٹریٹ وینڈرز کو 50.63 لاکھ قرض تقسیم کیے ہیں، جن کی مالیت 6492.02کروڑ روپے ہے۔
پی ایم سواندھی اسکیم کو شہری علاقوں میں تمام فروخت کنندگان اسٹریٹ وینڈروں کے لیے دستیاب کرایا گیا ہے۔ اس کے علاوہ اس اسکیم کے تحت قرض کو مارچ 2022 سے دسمبر 2024 تک بڑھا دیا گیا ہے۔ اس سے زیادہ سے زیادہ دکانداروں کو اسکیم کے دائرے میں لانے میں مدد ملے گی۔
04 جنوری، 2021 کو شروع کی گئی پی ایم سواندھی اسکیم کے تحت ’سواندھی سے سمردھی‘جزو، جس کا مقصد مستفیدین کے کنبوں کے لیے ان کے معیار زندگی کو بہتر بنانے کے لیے حفاظتی نیٹ تیار کرنا ہے۔
یہ مستفیدین کے کنبوں کو بھارت سرکار کی موجودہ آٹھ فلاحی اسکیموں سے جوڑتا ہے، جس کا مقصد ان کی مجموعی ترقی اور سماجی و اقتصادی ترقی ہے۔ ان اسکیموں میں پی ایم جیون جیوتی بیمہ یوجنا، پی ایم سرکشا بیمہ یوجنا، پی ایم جن دھن یوجنا، ون نیشن ون راشن کارڈ، پی ایم شرم یوگی ماندھن یوجنا، بلڈنگ اینڈ دیگر تعمیراتی کارکنوں کے تحت رجسٹریشن ، جننی سرکشا یوجنا اور پی ایم مترو وندنا یوجنا شامل ہیں۔
یہ معلومات ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک سوال کے تحریری جواب میں دی۔
جل شکتی وزارت
بہار کے پٹنہ شہر میں دیگھا اور کنکڑ باغ سیویج پروجیکٹوں کے لیے مالی معاہدوں پر دستخط کیے گئے
نئی دہلی،30 مارچ،2021 / پٹنہ کے دیگھا اور کنکڑ باغ علاقوں کے لیے ایس ٹی پی اور سیویج نیٹ ورک کو فروغ دینے کے لیے مالی معاہدوں پر دستخط کیے گئے ۔ یہ دستخط ڈی کے سویج پروجیکٹ پروائیویٹ لمیٹڈ  اور پی ایف ایس کے درمیان کیے گئے۔ پروجیکٹ کے امکانات میں پٹنہ کے دیگھا اور کنکڑ باغ علاقوں میں 453 کلو میٹر سے زیادہ سیوریج نیٹ ورک کے ساتھ ساتھ 150 ایم ایل ڈی صلاحیت کے ، گندے پانی کو صاف کرنے کے پلانٹ تیار کرنا ہے۔ پٹنہ ، دریائے گنگا کے کناروں پر آباد سب سے زیادہ آبادی والے شہروں میں سے ایک ہے۔ یہ اپنی نوعیت کا پہلا پروجیکٹ ہے جو ڈیزائن ، تعمیر، کام کاج اور منتقلی  کے امکانات اور ہائبرڈ انیوئیٹی ماڈل  امکانات کے اختلاط پر مشتمل ہے۔
دیگھا اور کنکڑ باغ سیوریج پروجیکٹوں پر عمل درآمد کے ساتھ پٹنہ شہر کے سبھی سیویج علاقے سیوریج نیٹ ورک میں شامل کر لیے جائیں گے۔ نیٹ ورک اور ان علاقوں میں گندے پانی صاف کرنے کی صلاحیت پیدا ہو جائے گی تاکہ دریائے گنگا میں ملنے والے گند ے پانی کی روک تھام کے نمامی گنگے پروگرام کا مقصد حاصل کیا جا سکے۔ دیگھا ایس ٹی پی کی صلاحیت 100 ایم ایل ڈی ہوگی اور کنکڑ باغ ایس ٹی پی کی صلاحیت 50 ایم ایل ڈی ہوگی۔ پی ایف ایس نے ایس ٹی پی کی فروغ کے لیے طویل مدتی قرضے کی شکل میں 85.84 کروڑ روپے کی رقم دینے سے اتفاق کیا ہے۔ یہ ایسا دوسرا پروجیکٹ ہے جسے ترقی کے ایچ اے ایم ماڈل کے تحت پی ایف ایس نے رقم فراہم کی ہے۔ اس سے پہلے کا پروجیکٹ پریاگ راج سیوریج اسکیم تھی جو ایچ اے ایم کے ذریعے ایک شہر ایک آپریٹر تصور کے تحت شروع کی گئی تھی۔
پروجیکٹ میں 453 کلو میٹر سیوریج نیٹ ورک ڈی بی او ٹی ماڈل میں بچھایا جائے گا۔ جس میں ٹھیکے کی بنیاد پر 100 فیصد رقم کی ادائیگی اسی مدت کے دوران ہی کر دی جائے گی۔ اس کے برعکس ایچ اے ایم کے تحت ایس ٹی پی کی ترقی کے لیے تعمیراتی لاگت کا 40 فیصد حصہ 24 مہینے کی تعمیراتی مدت کے دوران ہی ادا کر دیا جائے گا اور 60 فیصد بقایہ رقم 15 سال کی کام کاج کی مدت کے دوران سود اور کام کاج و دیکھ بھال  کے ساتھ ساتھ تین تین سال کے عرصے میں کر دی جائے گی۔ ڈی کے ایس پی پی ایل 15 سال کی رعایتی مدت کے لیے سیوریج نیٹ ورک اور ایس ٹی پی دونوں کے پورے فروغ اور کام کاج کی ذمہ دار ہوگی۔ کام کاج کی مدت کے دوران کی جانے والی ادائیگی کا انحصار کارکردگی کے کلیدی عندیوں کی حصولیابی پر ہوگا۔ یعنی ایس ٹی پی کے لیے صاف کیے گئے گندے پانی کی کوالٹی پر منحصر ہوگا۔
پٹنہ میں نمامی گنگے پروگرام کے تح 1140.3 کلو میٹر سیوریج نیٹ ورک بچھانے کے ساتھ ساتھ 350 ایم ایل ڈی، گندے پانی کو صاف کرنے کی صلاحیت کے فروغ کے لیے 11سیوریج اسکیمیں شروع کی گئیں۔ جن کی مجموعی لاگت 3237 کروڑ روپے ہے ۔ بیور میں  اور کرملی چک میں  کے ایس ٹی پی پروجیکٹ مکمل کیے گئے ہیں جن کا افتتاح وزیراعظم نے 2020 میں کیا تھا۔ سعید پور میں  کا ایک اور ایس ٹی پی پروجیکٹ اور اس سے متصل نیٹ ورک حال ہی میں مکمل ہوا ہے۔ ایس ٹی پی کے پروجیکٹوں کو پٹنہ کے دانا پور، پھلواری شریف اور فتوہ متصل قصبوں میں بھی منظوری دی گئی ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3215
(Visitor Counter : 162
بندرگاہوں، جہاز رانی اور آبی راستوں کی وزارت
بحری آلودگی کے لئے تدارکی اقدامات
نئی دہلی، 25 جولائی / جہاز رانی کے وزیر مملکت  اور کیمیاوی اشیاء اور کیمیاوی کھادوں کے وزیر جناب منسکھ منڈاویہ نے آج لوک سبھا میں ایک تحریری جواب میں بتایا ہے کہ حکومتِ ہند نے بحری آلودگی کی روک تھام کے لئے مختلف النوع تدارکی اقدامات کئے ہیں ۔ وزیر موصوف نے بتایا ہے کہ بھارت نے ایم اے آر پی او ایل  پر دستخط کر رکھے ہیں ۔ اس کے علاوہ ، بحری آلودگی کی روک تھام مرچنٹ شپنگ رولز ، 2009 کے تحت بھی کی جاتی ہے ، جنہیں مرچنٹ شپنگ ایکٹ ، 1958 کے تحت وضع کیا گیا تھا ۔
وزیر موصوف نے بتایا کہ بھارتی پرچم والے بحری جہازوں کا وقفے وقفے سے سروے کیا جاتا ہے تاکہ اس امر کو یقینی بنایا جا سکے کہ وہ مذکورہ تمام قواعد و ضوابط کی پابندی کریں ۔ اس کے علاوہ ، بھارتی بحری جہازوں کے معائنے بھی انہی قواعد و ضوابط کی روشنی میں انجام دیئے جاتے ہیں ۔ اسی طرز پر غیر ملکی بحری جہازوں کا معائنہ بھی پورٹ اسٹیٹ انسپیکشن رجیم کے تحت کیا جاتا ہے اور خلاف ورزی یا انحراف کی صورت میں بڑا جرمانہ وصول کیا جاتا ہے ۔
جناب منڈاویہ نے مزید بتایا کہ تمام متعلقہ وزراء اور محکموں سے متعلقہ شراکت داروں پر مشتمل ایک کمیٹی ماحولیات ، جنگلات اور موسمیاتی تبدیلی کی وزارت کے ذریعے تشکیل دی گئی ہے تاکہ بحری پلاسٹک آلودگی کو روکا جا سکے اور اس سلسلے میں آڈر نمبر 17/7/2019 – ایچ ایس ایم ڈی مورخہ 14 مئی ، 2019 جاری کیا گیا ہے ۔ مذکورہ کمیٹی تمام تر وزارتوں / محکموں کے ساتھ تال میل بناکر کام کرے گی اور وزارتوں کو رہنمائی فراہم کرے گی ۔ ساتھ ہی ساتھ ریاستی حکومتوں اور مرکز کے زیرِ انتظام علاقوں کی حکومتوں کو بھی بحری پلاسٹک آلودگی کے مسئلے اور دیگر متعلقہ پہلوؤں سے نمٹنے کے لئے تحقیق ، پالیسی پلاننگ ، ٹیکنا لوجی کے استعمال اور عوامی بیداری وغیرہ کے سلسلے میں مشورے دے گی ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.3442
(Visitor Counter : 50
قانون اور انصاف کی وزارت
جسٹس جناب راجیش بندل 29 اپریل سے کلکتہ ہائی کورٹ کے چیف جسٹس کی ذمہ داری سنبھالیں گے
نئی دہلی، 27/اپریل2021 ۔ صدر جمہوریہ ہند نے آئین کی دفعہ 223 کے ذریعہ حاصل اختیارات کو بروئے کار لاتے ہوئے کولکاتہ ہائی کورٹ کے سب سے سینئر جج جناب راجیش بندل کو کلکتہ ہائی کورٹ کا چیف جسٹس مقرر کیا ہے۔ وہ 29 اپریل 2021 کو اپنے عہدہ کی ذمہ داری سنبھالیں گے۔ وہ کلکتہ ہائی کورٹ کے رخصت پذیر چیف جسٹس، جسٹس جناب تھوٹاتھل بھاسکرن نائر رادھا کرشنن کی جگہ لیں گے۔ قانون و انصاف کی وزارت نے اس سلسلے میں آج ایک نوٹیفکیشن جاری کیا ہے۔
بی کام، ایل ایل بی جسٹس جناب راجیش بندل 14 ستمبر 1985 کو ایک وکیل کے طور پر رجسٹرڈ ہوئے تھے۔ انھوں نے پنجاب اور ہریانہ ہائی کورٹ میں ٹیکسیشن، آئینی امور، دیوانی اور سروس معاملات کے شعبہ میں بطور وکیل کام کیا۔ ٹیکسیشن کے معاملے میں انھیں مہارت حاصل تھی۔ انھوں نے انکم ٹیکس محکمہ اور مرکزی و ریاستی حکومت کے مختلف محکموں کے لئے اسٹینڈنگ کونسل کے طور پر کام کیا ہے۔ انھیں 22 مارچ 2006 کو پنجاب اور ہریانہ ہائی کورٹ میں مستقل طور پر جج مقرر کیا گیا۔ انھیں 19 نومبر 2018 کو مرکز کے زیر انتظام علاقہ جموں و کشمیر اور لداخ کے مشترکہ ہائی کورٹ میں ٹرانسفر کیا گیا تھا اور 9 دسمبر 2020 کو مرکز کے زیر انتظام علاقہ جموں و کشمیر اور لداخ کے مشترکہ ہائی کورٹ میں کارگزار چیف جسٹس مقرر کیا گیا تھا۔ اسی سال 5 جنوری 2021 کو انھیں کلکتہ ہائی کورٹ میں ٹرانسفر کیا گیا تھا۔
ریلوے کی وزارت
مرکزی کابینہ نے بھارت اور بولیویا کے درمیان ریلوے کے شعبے میں تعاون کے مفاہمت نامے پر دستخط کئے جانے کی منظوری دے دی ہے
نئیدہلی13جون ۔مرکزی کابینہ کی میٹنگ کو ،جس کی صدارت وزیر اعظم جناب نریندر مودی نے کی ، بھارت اوربولیویا کے درمیان ریلوے مربوط کوریڈور پروجیکٹ کے بارے میں تعاون کے سلسلے میں مفاہمت نامے کے بارے میں آگاہ کیا گیا۔
اس مفاہمت نامے سے تعاون کے مشترکہ طور پر متفقہ پروجیکٹوں پر عمل درآمد اور اطلاعات ، ماہرین کی میٹنگوں ،سمیناروں اور تکنیکی دوروں کے تبادلے میں مدد ملے گی۔
اس مفاہمت نامے پر مارچ 2019 میں دستخط کئے گئے تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2422
(Visitor Counter : 37
بھارتی چناؤ کمیشن
ای سی آئی نے سوشل میڈیا پلیٹ فارمس کے ساتھ میٹنگ کی
نئی دہلی،19؍ مارچ،بھارت کے انتخابی کمیشن ، ای سی آئی نے آج مختلف سوشل میڈیا پلیٹ فارمس اور انٹرنیٹ و موبائل کی بھارتی انجمن  کے نمائندوں کے ساتھ لوک سبھا انتخابات 2019 سے پہلے سوشل میڈیا کے استعمال کے بارے میں تفصیلی تبادلہ خیال کیا۔
اعلیٰ چناؤ کمشنر جناب سنیل اروڑہ نے اپنے افتتاحی کلمات میں مثالی ضابطہ عمل کو ایک منفرد اور تاریخی دستاویز قرار دیا جس پر انتخابات کے نظام الاوقات کے اعلان سے انتخابات کا عمل مکمل ہونے تک تمام سیاسی پارٹیوں ؍ اداروں کے ذریعے عمل در آمد کیا جاتا ہے۔ یہ ضابطہ عمل مختلف سیاسی پارٹیوں اور ای سی آئی کے درمیان اتفاق رائے کا نتیجہ ہے ۔ حقیقت یہ ہے کہ اس کوڈ کی وجہ سے زیادہ سخت قوانین نافذ کرنے کی اکثر ضرورت نہیں ہوتی ۔ جناب اروڑہ نے اس بات پر زور دیا کہ سوشل میڈیا کی تنظیموں کو ، جو پیغامات کو زیادہ تیزی کے ساتھ خطرناک حد تک پھیلاسکتی ہیں ، اسی طرح کے ضابطے اپنانے چاہئے جو ملک میں جاری انتخابی عمل کے لئے نافذ کئے جائیں۔
انتخابی کمشنر اشوک لواسا نے اس بات کو اجاگر کیا کہ آج کی میٹنگ ان معنوں میں تاریخی ہے کہ اس میٹنگ میں سوشل میڈیا پلیٹ فارمس کے روئے کا تجزیہ کیا گیا ہے۔ انہوں نے کہا کہ رضاکارانہ طور پر تحمل برتنا ایک مہذب سماج کی شناخت ہے اور یہ کسی بھی قانون کی طرح مؤثر طور پر کام کرتی ہے۔ انہوں نے اس بات کا مشورہ دیا کہ سوشل میڈیا استعمال کرنے والوں کی طرف سے رضاکارانہ طور پر اس بات سے اتفاق کرنے کی ایک شق شامل کی جائے کہ وہ انتخابات یا سیاسی مقصد سے سوشل میڈیا پلیٹ فارمس کا بیجا استعمال نہیں کریں گے۔ انہوں نے کہا کہ اس شق پر مینجمنٹ کو غور کرنا چاہئے۔
انتخابی کمشنر سشیل چندرا نے نمائندوں کو یاد دلایا کہ ای سی آئی منصفانہ اور آزادانہ انتخابات کے تئیں عہد بستہ ہے۔ انہوں نے اس بات کا اعادہ کیا کہ معلومات کو عام کرنے کے ساتھ ساتھ غلط معلومات کو روکنے میں سوشل میڈیا کی مدد کو کم نہیں سمجھا جانا چاہئے۔ انہوں نے مزید کہا کہ پلیٹ فارم کا غلط استعمال کرنے والوں کے لئے مزاحم کے طور پر کسی تادیبی کارروائی پر بھی غور کیا جانا چاہئے۔ جناب چندرا نے کہا کہ سوشل میڈیا پلیٹ فارم کی طرف سے مثبت طریقہ کار ای سی آئی کو اپنے مقاصد حاصل کرنے میں زبردست مددگار ہوگا۔
میٹنگ میں اداروں کے ذریعے تیزی سے کارروائی کی خاطر مخصوص ازالہ شکایت کا چینل مقرر کئے جانے ، سیاسی اشتہارات پر پہلے سے تصدیق کرائے جانے اور اخراجات کے بارے میں شفافیت جیسے امور پر تبادلہ خیال کیا گیا۔ میٹنگ میں آر پی ایکٹ – 1951 کی دفعہ – 126 کی خلاف ورزی پر سوشل میڈیا پلیٹ فارمس کے ذریعے نوٹیفکیشن جاری کرنے کا نظام اور ان پلیٹ فارمس کے بیجا استعمال کو روکنے کے طریقہ کار پر بھی توجہ مرکوز کی گئی۔
میٹنگ میں انٹرنیٹ اور موبائل کی بھارتی انجمن  کے صنعتی سربراہ اور فیس بک ، واٹس ایپ ، ٹوئیٹر ، گوگل ، شیئر چیٹ ، ٹک ٹاک اور بیگو ٹی وی کے نمائندے شامل تھے۔
آئی اے ایم اے آئی اور سوشل میڈ یا کے نمائندوں نے صنعت کے لئے ضابطہ اخلاق تیار کرنے پر رضامندی کا اظہار کیا ، جس کی تفصیلات اگلے دن شام تک پیش کردی جائیں گی۔
۔۔۔۔۔۔۔۔۔۔۔۔۔۔

U-1633
(Visitor Counter : 62
شہری ہوابازی کی وزارت
این پی این ٹی کی تعمیل کرنے والی ڈرون کارروائیوں کےلئے،34گرین زون سائٹس کی منظوری
شہری ہوابازی کی وزارت نے ’’نو-پرمیشن-نو-ٹیک آف‘‘ کی تعمیل کے مطابق اضافی 34 گرین زونز کو ڈرون کارروائیوں کے لئے منظوری دے دی ہے۔ اس کا مقصد ملک میں ڈرون کارروائیوں کے لئے سہولت فراہم کرنا، انہیں سہل بنانا اور فروغ دینا ہے۔منظور شدہ سائٹس پرزمینی سطح سے اُوپر 400 فٹ کی بلندی تک ڈرون استعمال کیا جاسکتا ہے۔ یہ زونز 2 فروری 2021ء کو26 گرین زونز اور 3اپریل 2020ء کو 6 گرین زون سائٹس کے علاوہ ہیں، جنہیں پہلے منظور کیا گیا ہے۔
ڈی جی سی اے کے مطابق ’’این پی این ٹی یا ’نو پرمیشن –نو ٹیک آف‘‘کی تعمیل ریموٹ سے چلنے والے ہر ایک ایئر کرافٹ کو ہندوستان میں کارروائی کرنے سے قبل ڈیجیٹل اسکائی پلیٹ فارم کے ذریعے ایک ویلڈ اجازت نامہ حاصل کرنا ہوگا۔ اس سے ضروری منظوری سے قبل ڈرونز کی کارروائیوں پر پابندی ہوگی۔اِن منظور شدہ گرین زونز میں اڑان بھرنے کےلئے ڈیجیٹل اسکائی پورٹل یا ایپ کے توسط سے پروازوں کا وقت اور جائے وقوع کی معلومات فراہم کرنی ہوں گی۔
طریقہ کار میں صارف کےلئے ضروری ہے کہ وہ ایک آن لائن پورٹل پر اندراج کروائیں، جو کہ ریموٹ سے چلنے والے طیارے کےلئے بنا انسان والے قومی ٹریفک انتظامیہ نظام کے طور پر کام کرتا ہے۔
گرین زونز میں ڈرون کی پروازیں بنا انسان والے طیارہ نظام ضابطے 2021ء کی قابل عمل شرائط کے مطابق ہونی چاہئیں۔ متعلقہ ریاستی سرکاری اور مقامی انتظامیہ سے درخواست کی گئی ہے کہ مذکورہ سائٹوں میں ان پی این ٹی کی تعمیل کرنے والے ڈرونز کی کارروائیوں کے لئے سہولیات فراہم کریں۔
گرین زون سائٹس کی فہرست کے لئے یہاں کلک کریں۔
Click here for the list of green zone sites.
شمال مشرقی ریاستوں کی ترقی کی وزارت
کووڈ دورکے بعدشمال مشرقی خطہ ہندوستان میں سیاحت اورتجارت کے پسندیدہ مرکزکے طور پر ابھرے گا: ڈاکٹر جتیندر سنگھ
شمال مشرقی خطے کی ترقی، وزیراعظم کے دفتر، عملہ، عوامی شکایات، پنشن، ایٹمی توانائی اور خلاء کے وزیرمملکت ڈاکٹر جتیندر سنگھ نے آج کہا کہ شمال مشرقی خطہ کووڈ دور کے بعد بھارت میں سیاحت اور تجارت کے لئے پسندیدہ مرکزکے طور پر ابھرے گا۔ورچوولی ذرائع سے منعقد شمال مشرقی فیسٹول کے 8ویں ایڈیشن میں مہمان خصوصی کے طور پر خطاب کرتے ہوئے انھوں نے کہا کہ شمال مشرقی خطہ اپنے وسیع قدرتی وسائل اور انسانی ہنرمندی کی مدد سے ہندوستان کو اقتصادی طاقت بنانے میں قائدانہ کردار ادا کرے گا۔ انھوں نے کہا کہ یہ خطہ نہ صرف معیشت کے لئے ’’نئےانجن‘‘ کا کام کرے گا بلکہ یہ یوروپی سیاحوں کے لئے نئے مرکز کے طور پر سامنے آئے گا، کیونکہ جس وقت دنی کے دیگر حصوں میں وائرس تیزی سے پھیل رہا تھا، یہ خطہ خاص طو پر وبائی مرض سے پاک تھا۔
ڈاکٹر جتیندر سنگھ نے امید کا اظہار کیا کہ اگلے سیزن میں چھٹیوں کو دوسری جگہ منانے والے، دنیا کے دیگر سیاحتی مقامات کے مقابلے یقینی طور پر مافوق الفطرت قدرتی خوبصورتی کے لئے مشہور ہندوستان کے شمال مشرقی خطے کا رخ کریں گے۔ انھوں نے مزید کہا کہ جب دنیا کووڈ کے بعد معاشی بحالی کی جانب متوجہ ہورہی ہے، اس وقت شمال مشرقی خطہ ہندوستان کی ترقی کا نیا انجن بنے گا۔
انھوں نے کہا کہ یہ خطہ بانس سمیت اپنے وسیع قدرتی وسائل سے فائدہ حاصل کرے گا جس کا اب تک استعمال نہیں ہوا ہے اور اس کی مدد سےوزیر اعظم جناب نریندر مودی کے ’’ووکل فار لوکل‘‘ اور آتم نربھر بھارت کی مہم کو تحریک ملے گی۔ ڈاکٹر جتیندر سنگھ نے کہا کہ مرکزی حکومت نے حال ہی میں بانس کی خام اشیاء پر درآمد ڈیوٹی میں 25 فیصدکا اضافہ کیا ہے، جس سے بانس کے مقامی کاروبار جیسے فرنیچر، دستکاری اور اگربتی صنعت میں استعمال ہونے ولے گھریلو بانس کو بڑھاوا ملے گا اور اور بانس کو عمارت کے سامان کے طور پر استعمال کو فروغ ملے گا۔ انھوں نے2017 میں ممودی حکومت کے ذریعے 100 سال پرانے ہندوستانی جنگلات ایکٹ میں ترمیم کئے جانے کا ذکر کرتے ہوئے کہا کہ ملک میں پیدا کئے گئے بانس کو ان ضابطوں سے باہر رکھا گیا ہے تاکہ بانس کی صنعت کو فروغ حاصل ہو اور ذرائع آمدنی کو بہتر بنانے میں معاون ہو۔
ڈاکٹر جتیندر سنگھ نے کہا کہ اس علاقے میں سڑک، ریل اور فضائی رابطے بہتر بنانے کے لئے نمایاں ترقیاتی کام کئے گئے ہیں، جس سے نہ صرف خطے بلکہ ملک بھر میں لوگوں اور سامان کی نقل و حمل میں آسانی ہوگی۔ انھوں نے کہا کہ حالیہ دنوں میں خطے کے نوجوانوں کی خواہشات میں اضافہ ہوا ہے، جو اس خطے کو ایک نئی بلندی پر لے جانے میں اہم کردار ادا کریں گے۔
حکومت کی ایکٹ ایسٹ پالیسی کا ذکر کرتے ہوئے ڈاکٹر جتیندر سنگھ نے کہا کہ آسیان ملکوں کے ساتھ تجارتی اور کاروباری تعلقات کو فروغ دینے میں ملک کے شمال خطے کا اہم کردار ہوگا۔ یہ جنوب مشرقی ایشیائی ملکوں کی معاشی ترقی ک گیٹ وے ہے۔ انھوں نے کہ کہ وزیراعظم جناب نریندر مودی نے ’’دیکھو ایسٹ‘‘ کی پالیسی کو ’’ایکٹ ایسٹ‘‘ میں تبدیل کردیا ہے تاکہ دوطرفہ تعاون کو نئے مقام تک لے جایا جاسکے۔
اس موقع پر آسام، تریپورہ، منی پور ور سکم کے وزرائے اعلیٰ کے ساتھ ساتھ شمال مشرقی ریاستوں کے سینئر وزراء ور افسران بھی موجود تھے۔ خارجہ امور کے سکریٹری جناب ہرش وردھن شرنگلا بھی س موقع پر خصوصی طور پر خطاب کیا۔
وزارت خزانہ
بھارت سرکار نے 18 فروری 2022 کو طے شدہ تمسک کی نیلامی کو منسوخ کر دیا
بھارت سرکار کی نقدی پوزیشن کا جائزہ لینے پر، یہ فیصلہ کیا گیا ہے کہ رواں مالی سال کی دوسری ششماہی کے دوران بھارت سرکار کی طے شدہ تمسکات کے لیے ریزرو بینک آف انڈیا کے ساتھ مشاورت سے، 27 ستمبر 2021 کو جاری کردہ کیلنڈر کے مطابق 18 فروری 2022 کو ہونے والی تمام تمسکات کی نیلامی کو منسوخ کر دیا جائے۔
پیٹرولیم اور قدرتی گیس کی وزارت
جناب دھرمیندر پردھان نے اہم سیاحتی شہروں کےلئے 100% صاف ایندھن اپنانے کی اپیل کی،انہوں نے سیاحت کے عالمی دن پر ایک میٹنگ سے خطاب کیا
پیٹرولیم اور قدرتی گیس اور اسٹیل کے وزیر جناب دھرمیندرپردھان نے آج سیاحت کے عالمی دن کے موقع پر سیاحت کے وزیر مملکت  جناب پرہلاد سنگھ پٹیل کے ساتھ ’سیاحت اور دیہی ترقی‘ کے موضوع پر ایک ورچوئل میٹنگ سے خطاب کیا۔
مرکزی وزیر جناب پردھان نے وزارت سیاحت کی نئی پہل ’دیکھو اپنا دیش‘ کےلئے وزارت کی ستائش کی۔ اس پہل سے مقامی وراثت اور سیاحتی مقامات کو فروغ اور بڑھاوا ملتا ہے۔ انہوں نے بھارت کی خوشحال ثقافت ،تاریخ اور قدیم تعمیراتی عجائبات کے بارے میں بتایا اور کہا کہ اس سے سیاحت کی صنعت کی ترقی کےلئے کافی گنجائش ہے۔ دنیا کو ایک عالمی گاؤں بنانے میں انٹرنیٹ کے کردار کے سلسلے میں بات کرتے ہوئے جناب پردھان نے بھارت کو عالمی سیاحتی مرکز کے طورپر مضبوطی سے قائم کرنے کےلئے ٹیکنولوجی کا موثر استعمال کرنے کی اپیل کی۔
جناب پردھان نے کہا کہ سیاحت کی صنعت میں روزگار کے نئے مواقع کے پیدا کرنے اور دیہی علاقوں میں بھی نوجوانوں کو با اختیار بنانے کی بے مثال صلاحیت ہے۔ انہوں نے کہا کہ ہمارے ملک کے ہر ضلع میں لوگوں کو بتانے کےلئے تاریخی کہانیاں یا علاماتی کہانیاں ہیں ۔ انہوں نے کہا کہ بھارت 2022 میں آزادی کا 75واں سال منانے جارہا ہے ،ایسے وقت میں ہمیں اپنے مجاہد آزادی کی بہادری سے وابستہ اور زیادہ سیاحتی مقامات کو تیار کرنے کےلئے کام کرنا چاہئے۔
مرکزی وزیر جناب پردھان نے سیاحتی مقامات کے ساتھ تسلسل کو برقرار رکھنے اور اہم سیاحتی شہروں میں 100% صاف ایندھن اپنانے میں تعاون کرنے کی اپیل کی۔ انہوں نے کہا کہ اس سے ہماری یادگاروں کی حفاظت کرنے اور سیاحوں کےلئے ایک صاف ستھرا ماحول یقینی بنانے میں مدد ملے گی۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال – 314واں دن
بھارت میں کووڈ-19 سے بچاؤ کے لئے مجموعی طور پر 120 کروڑسے زیادہ ٹیکے لگائے جاچکے ہیں
آج شام 7:00بجے تک 74 لاکھ سے زیادہ ٹیکے لگائے گئے
بھارت میں آج کووڈ-19 ٹیکہ کاری کی مجموعی تعداد120کروڑ  تاریخی سنگ میل کو پار کرگئی ۔ آج شام 7 بجے تک 74لاکھ سے زیادہٹیکے لگائے جاچکے ہیں۔یہ تعداد شا م 7 بجے تک موصولہ عبوری رپورٹ کے مطابق ہے۔ حتمی رپورٹ دیر رات گئے ملنے تک یومیہ ٹیکہ کاری کی تعداد میں اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
لگائے گئے ٹیکوں کی مجموعی تعداد
|
|
طبی کارکنان
|
|
پہلی خوراک
|
|
10383021
|
|
دوسری خوراک
|
|
9446508
|
|
صف اول کے کارکنان
|
|
پہلی خوراک
|
|
18377462
|
|
دوسری خوراک
|
|
16404907
|
|
18 سے 44 سال کی عمر کے افراد
|
|
پہلی خوراک
|
|
450246855
|
|
دوسری خوراک
|
|
207390815
|
|
45 سے 59 سال کی عمر کے افراد
|
|
پہلی خوراک
|
|
182677772
|
|
دوسری خوراک
|
|
115754422
|
|
60 برس سے اوپر والے افراد
|
|
پہلی خوراک
|
|
114403535
|
|
دوسری خوراک
|
|
76639999
|
|
دی گئی پہلی خوراک کی مجموعی تعداد
|
|
776088645
|
|
دی گئی دوسری خوراک کی مجموعی تعداد
|
|
425636651
|
|
میزان
|
|
1201725296
ٹیکہ کاری کے عمل میں آج کی حصولیابیاں حسب ذیل ہیں، جنہیں آبادی کے ترجیحی گروپ کی بنیاد پر تقسیم کیاگیا ہے۔
|
|

|
|
طبی کارکنان
|
|
پہلی خوراک
|
|
143
|
|
دوسری خوراک
|
|
8977
|
|
صف اول کے کارکنان
|
|
پہلی خوراک
|
|
224
|
|
دوسری خوراک
|
|
19310
|
|
18 سے 44 سال کی عمر کے افراد
|
|
پہلی خوراک
|
|
1590921
|
|
دوسری خوراک
|
|
3589582
|
|
45 سے 59 سال کی عمر کے افراد
|
|
پہلی خوراک
|
|
401697
|
|
دوسری خوراک
|
|
1054788
|
|
60 برس سے اوپر والے افراد
|
|
پہلی خوراک
|
|
253530
|
|
دوسری خوراک
|
|
540647
|
|
دی گئی پہلی خوراک کی مجموعی تعداد
|
|
2246515
|
|
دی گئی دوسری خوراک کی مجموعی تعداد
|
|
5213304
|
|
میزان
|
|
7459819
ملک میں آبادی کے کمزور ترین طبقوں کو کووڈ-19 سے محفوظ رکھنے کے لئے ٹیکہ کاری کا عمل ایک وسیلہ ہے۔جس کا اعلی ترین سطح پر مسلسل جائزہ لیاجاتا ہے اور نگرانی کی جاتی ہے۔